CELEX: 32016D1138
Language: da
Date: 2016-07-11 00:00:00
Title: Kommissionens gennemførelsesafgørelse (EU) 2016/1138 af 11. juli 2016 om ændring af de formater, der er baseret på UN/CEFACT-standarden for udveksling af fiskerioplysninger (meddelt under nummer C(2016) 4226)

13.7.2016   
            
            
               DA
            
            
               Den Europæiske Unions Tidende
            
            
               L 188/26
            
         KOMMISSIONENS GENNEMFØRELSESAFGØRELSE (EU) 2016/1138
   af 11. juli 2016
   om ændring af de formater, der er baseret på UN/CEFACT-standarden for udveksling af fiskerioplysninger
   
      
         (meddelt under nummer C(2016) 4226)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 111 og 116,
   under henvisning til Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (2), særlig artikel 146j, og
   ud fra følgende betragtninger:
   
               (1)
            
            
               De Forenede Nationers center for lettelse af samhandel og e-handel (UN/CEFACT) vedtog den. 25.-29. april 2016 under dets 27. forum en standard for udveksling af fiskerioplysninger (FLUX). Med henblik på at overholde denne verdensomspændende standard skal Den Unions nuværende elektroniske indberetningssystem (EIS) ændres.
            
         
               (2)
            
            
               I artikel 146c i gennemførelsesforordning (EU) nr. 404/2011 er det fastsat, at alle meddelelser vedrørende udveksling af fiskerioplysninger skal være baseret på denne UN/CEFACT-standard.
            
         
               (3)
            
            
               De ændrede XML-formater og gennemførelsesdokumenter, der skal benyttes ved al elektronisk dataudveksling, er tilgængelige på siden »Master Data Register« på Europa-Kommissionens websted for fiskeri (3).
            
         
               (4)
            
            
               Medlemsstaterne har under møderne i gruppen af fiskerikontroleksperter — ERS (elektronisk registrerings- og indberetningssystem) og i arbejdsgruppen for dataforvaltning rådgivet om, hvor lang tid det vil tage at gennemføre dette ændrede format. Rådgivningen er blevet taget i betragtning. Foranstaltningerne i denne afgørelse er fastsat i samråd med medlemsstaterne —
            
         VEDTAGET DENNE AFGØRELSE:
   Artikel 1
   Udveksling af FOS-data
   1.   Fra den 1. november 2016 ændres det format, der skal anvendes til rapportering af FOS-data, jf. artikel 146f i gennemførelsesforordning (EU) nr. 404/2011, og de respektive gennemførelsesdokumenter som anført i FLUX-P1000/P1000-07: Specifikationer for »Vessel Position Domain« som offentliggjort på siden »Master Data Register« på Europa-Kommissionens websted for fiskeri.
   2.   Fra den 1. juli 2017 skal flagmedlemsstaternes systemer være i stand til at besvare anmodninger om FOS-data, jf. artikel 146f, stk. 3, i gennemførelsesforordning (EU) nr. 404/2011, i det format, som er ændret i henhold til stk. 1 i denne artikel.
   Artikel 2
   Udveksling af data om fiskeriaktiviteter
   1.   Fra den 1. november 2017 ændres det format, der skal anvendes til udveksling af data om fiskeriaktiviteter, jf. artikel 146g i gennemførelsesforordning (EU) nr. 404/2011, og de respektive gennemførelsesdokumenter som anført i FLUX-P1000/P1000-03: Specifikationer for »Fishing Activity domain« som offentliggjort på siden »Master Data Register« på Europa-Kommissionens websted for fiskeri.
   2.   Flagmedlemsstaternes systemer skal være i stand til at sende meddelelser vedrørende fiskeriaktiviteter og besvare anmodninger om data om fiskeriaktiviteter, jf. artikel 146g, stk. 2, i gennemførelsesforordning (EU) nr. 404/2011, i formatet UN/CEFACT P1000-3 for fangstrejser, som er påbegyndt fra og med den 1. november 2017.
   Artikel 3
   Udveksling af salgsrelaterede data
   1.   Fra den 1. november 2017 ændres det format, der skal anvendes til udveksling af salgsrelaterede data, jf. artikel 146h i gennemførelsesforordning (EU) nr. 404/2011, og de respektive gennemførelsesdokumenter som anført i FLUX-P1000/P1000-05: Specifikationer for »Sales domain« som offentliggjort på siden »Master Data Register« på Europa-Kommissionens websted for fiskeri.
   2.   Medlemsstaternes systemer skal være i stand til at sende og besvare meddelelser vedrørende salgsnotaer og overtagelsesdata, jf. artikel 146h, stk. 3, i gennemførelsesforordning (EU) nr. 404/2011, i formatet UN/CEFACT P1000-5, for aktiviteter, som påbegyndes fra og med den 1. november 2017.
   Artikel 4
   Overførsel af aggregerede fangstdata
   Fra den 15. februar 2017 ændres det format, der skal anvendes til overførsel af aggregerede fangstdata, jf. artikel 146i i gennemførelsesforordning (EU) nr. 404/2011, og de respektive gennemførelsesdokumenter som anført i FLUX-P1000/P1000-12: Specifikationer for »Aggregated Catch Data Report domain« som offentliggjort på siden »Master Data Register« på Europa-Kommissionens websted for fiskeri.
   Artikel 5
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 11. juli 2016.
      
         
            På Kommissionens vegne
         
         Karmenu VELLA
         
            Formand
         
      
   
   
      (1)  EUT L 343 af 22.12.2009, s. 1.
   
      (2)  EUT L 112 af 30.4.2011, s. 1.
   
      (3)  http://ec.europa.eu/fisheries/cfp/control/codes/index_da.htm.